text: عند الساعة الرابعة النصف صباحا قررت جارتي العزيزة أن " ترص زيتون "
text: #000001
text: بدأ الدق و كوني قد قمت سابقاً بتعديل تقطيعة البيت بات مطبخ جيراني الواقع به الدق فوق غرفة النوم .. و مع كل هبدة على الزيتونات كان الصوت يدوي في سقف البورد الفارغ كالطبل الأجوف !
text: #000002
text: فتحت الموبايل و بينما كنت أتصفح الفيسبوك لألهي نفسي ريثما تنتهي كمية الزيتون التي لا أدري كميتها ..
text: #000005
text: و حينها أتاني إشعار من المسنجر من جاري في الطابق الأعلى من جارتي التي تدق يقول به : فايق ولا معلق المسنجر عالراوتر ؟
text: #000006
text: بلشت جارتنا تدق و بلشنا ندق وراها .. كل دقة بدقة و على كتر الدق شكلو اللي لسا ما شارك صار يشارك لأنو صار صوت الدق أقوى من صوت رص الزيتون .. و صارت الدجة شي 5 دجات ما عدت عرفت الصوت من وين عم يطلع .. جارتنا حست في شي غلط و وقفت رص زيتون لشي 20 ثانية .. و الكل سكت معها .. زت الأبرة بتسمع رنتها .. بس الله غضب عليها و رجعت رصت حبتين و هون ما عاد عرفت شو صار من كتر الدق صارت البناية كلها تدق النسوان مع الرجال مع الأولاد و بشكل مستمر و بخبيط قوي .. و بعد شي 20 ثانية سكت الكل
text: #000017
text: و ما عاد سمعنا ولا أي صوت ولا أي رصة حبة زيتون !
text: #000018
text: الصبحيات و انا طالع من البيت بيطلع زوج جارتي بوجهي بمدخل البناية وقفني قلي لا تواخذنا يا جار عاللي صار و الله النسوان بنص مخ مو معقول عم ترص زيتون بنص الليل و قال عذرها أنها حطت بشكير تحت الدف ليخف الصوت ما عرفانة أنو صوت الليل بيودي . و رجع قلي انا بهدلت زوجتي كمان عاللي صار و أعتذرت بالنيابة عنها من كل البناية طابق طابق و هي أنت آخر واحد عم أعتذر منك .. قلتلو لا عادي ولا يهمك بس و الله يا جار في دول فيها قوانين حتى الغسالات ممنوع تشغيلها بالليل صحيح ما عنا هيك شي بس حلو الواحد يراعي جيرانو و من غير المنطق اللي صار .. رجع جاري أعتذر مني و وعدني ما عاد تتكرر ..
text: #000019
text: قالتلي مرتي أنو شافت جارتنا ( اللي عأساس كانت عم ترص زيتون ) فايتة عالبناية و سلمت على زوجتي و قالتلا و الله اشتقت للبيت صار ألي يومين عند أمي مريضة ..
text: #000021
text: طلع اللي عم يرص زيتون هوي زوجها جارنا بس خجلان من اللي عملو و خجلان أنو عم يرص زيتون .. يرصو أبو ملعون
text: #000022